**ΔΙΚΑΙΟΥΧΟΙ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ ΤΑ ΠΡΟΓΡΑΜΜΑΤΑ ΝΟΣΗΛΕΥΤΙΚΩΝ ΕΙΔΙΚΟΤΗΤΩΝ**

1. **Πτυχιούχοι Νοσηλευτές/τριες** –απόφοιτοι Τμημάτων Νοσηλευτικής ΑΕΙ ή ΤΕΙ ή Ισότιμων Σχολών αλλοδαπής των αντίστοιχων Σχολών Νοσηλευτικής των Ελληνικών Ιδρυμάτων

ή

**Πτυχιούχοι Επισκέπτες/τριες Υγείας**  (επισημαίνεται ότι έχουν το δικαίωμα συμμετοχής ***μόνο*** *στην Ειδικότητα Νοσηλευτικής Ψυχικής* *Υγείας*).

1. Οι ενδιαφερόμενοι θα πρέπει να έχουν **διετή –τουλάχιστον- ευδόκιμη προϋπηρεσία** στον ευρύτερο χώρο της υγείας και συγκεκριμένα σε Νοσηλευτικά ή Προνοιακά Ιδρύματα Δημοσίου ή Ιδιωτικού Δικαίου, ΙΚΑ, ΠΙΚΠΑ, Ξενώνες Ψυχικής Υγείας – εποπτευόμενα και επιχορηγούμενα από το Δημόσιο.
2. Οι ενδιαφερόμενοι πρέπει να υπηρετούν κατά το χρόνο επιλογής για ειδικότητα στα πιο πάνω ιδρύματα και να ασκούν καθήκοντα Νοσηλευτών.

**ΣΗΜΕΙΩΣΗ:**

Σύμφωνα με την υπ αριθμ. Υ7β/Γ.Π 119460/10/2011 (ΦΕΚ Β΄804) Υπουργική απόφαση, **καταργείται ο περιορισμός του ορίου ηλικίας** για την υποβολή αιτήσεων και την απόκτηση τίτλου Ειδικού Νοσηλευτή.